Rikunarita-ORG/Wikinium huggingface dataset:
# फेब्रुअरी क्रान्ति

| फेब्रुअरी क्रान्ति |
| --- |
| रूसी क्रान्ति, १९१७ - १९२३ को क्रान्तिको भाग |
|  १९१७ मार्च, पेट्रोग्राडमा विरोध प्रदर्शन |
|

|  |  |
| --- | --- |
| मिति | १९१७ मार्च ८ - १६
 [ पुरानो शैली फेब्रुअरी २३ - मार्च ३ ] |
| स्थान | पेट्रोग्राड, रूसी साम्राज्य |
| परिणाम | **क्रान्तिकारी विजय**:
* राजतन्त्र को अन्त्य
* अस्थायी सरकार र पेट्रोग्राड सोभियत बिच दोहोरो शक्ति को अवधि
* गणतन्त्र को घोषणा
* अक्टोबर क्रान्ति र रूसी गृहयुद्ध को सुरुवात
 |

 |
| योद्धा |
|  **रूसी राजतन्त्र**:* पेट्रोग्राड पुलिस
* जोंडार्म
* आन्तरिक मामिला मन्त्रालय
* पेट्रोग्राड ग्यारिसन

---

 **राजतन्त्रवादीहरू**:
* रूसी सभा
* राजतन्त्रवादी पार्टी
* रूसी राष्ट्र संघ
 |   **रिपब्लिकन**:
* क्याडेटहरू
* अक्टोब्रिस्टहरू
* प्रगतिशील पार्टी

---

 **समाजवादी**:
* समाजवादी क्रान्तिकारी पार्टी
* रूसी सामाजिक प्रजातान्त्रिक मजदुर पार्टी
	+ मेन्सेविकहरू
	+ बोल्सेविकहरू
 |
| सेनापतिहरू |
| * **निकोलस द्वितीय निकोलाई गोलित्सिन
* सर्गेई खबालोभ
* मिखाइल बेल्याएव
* निकोलाई इवानोभ
* अलेक्जेन्डर प्रोटोपोपोभ
* भ्लादिमीर पुरिशकेविच
* अलेक्जेन्डर डुब्रोभिन
 | * ज्योर्जी ल्भोभ
* पावेल मिलिउकोभ
* अलेक्जेन्डर गुचकोव
* मिखाइल रोडजियान्को
* अलेक्जेंडर केरेन्स्की
* विक्टर चेर्नोभ
* जुलियस मार्टोभ
* निकोले च्खेइदजे
* अलेक्जेन्डर श्लियाप्निकोभ
 |
| शक्ति |
| **पेट्रोग्राड पुलिस**: ३,५०० |
| मृत्यु र क्षति |
|
पेट्रोग्राडमा १,४४३ मारिए |

**फेब्रुअरी क्रान्ति** (रूसी भाषा: Февра́льская револю́ция, फेवरालस्क्या रेवोल्युत्सीया) सोभियत इतिहासमा **फेब्रुअरी बुर्जुवा प्रजातान्त्रिक क्रान्ति** र कहिलेकाहीँ **मार्च क्रान्तिको** रूपमा चिनिन्छ। सन् १९१७ मा रूसमा भएका दुई क्रान्तिमध्ये पहिलो थियो।

क्रान्तिका मुख्य घटनाहरू रूसको तत्कालीन राजधानी पेट्रोग्राड (वर्तमान सेन्ट पिटर्सवर्ग) मा र नजिकै भएका थिए, जहाँ लामो समयदेखि राजतन्त्रसँगको असन्तुष्टिले फेब्रुअरी २३ पुरानो शैली (८ मार्च नयाँ शैली) मा खाद्यान्न राशनको विरोध जनविरोधमा उत्रिएको थियो। क्रान्तिकारी गतिविधि करिब आठ दिनसम्म चलेको थियो, जसमा रूसी राजतन्त्रको अन्तिम वफादार सेनाहरू, प्रहरी र जोंडार्मसँग व्यापक प्रदर्शन र हिंसात्मक सशस्त्र झडपहरू समावेश थिए। फेब्रुअरी २७ पुरानो शैली (मार्च १२ नयाँ शैली) मा राजधानीको ग्यारिसन सेनाले क्रान्तिकारीहरूको साथ दिए। तीन दिनपछि जार निकोलस द्वितीयले मुकुटत्याग गरे जसको परिणाम रोमानोभ वंशीय शासन र रूसी साम्राज्यको अन्त्य भयो। प्रिन्स जर्जी लभोभको नेतृत्वमा एक रूसी अस्थायी सरकारले रूसको मन्त्रिपरिषद्लाई प्रतिस्थापन गर्यो।

अस्थायी सरकार धेरै अलोकप्रिय साबित भयो र पेट्रोग्राड सोभियतसँग दोहोरो शक्ति बाँड्न बाध्य भयो। अलेक्जेन्डर केरेन्स्की जुलाई दिनहरू पछि सरकारको प्रमुख बने, जसमा सरकारले सयौं प्रदर्शनकारीहरूलाई मारेको थियो। उनले रूसको तत्काल समस्याहरू समाधान गर्न असमर्थ थिए। जस्ता - सामूहिक रोजगार र खाद्यान्न अभाव, र रूसलाई अझ अलोकप्रिय युद्धमा राख्ने प्रयास गरे। अस्थायी सरकारको असफलताले त्यस वर्ष पछि कम्युनिस्ट बोल्सेभिकहरूले अक्टोबर क्रान्तिको नेतृत्व गर्यो। फेब्रुअरी क्रान्तिले देशलाई कमजोर बनायो; अक्टोबर क्रान्तिले यसलाई तोड्यो, जसको परिणाम रुसी गृहयुद्ध र सोभियत संघको अन्ततः गठन भयो।

## यो पनि हेर्नुहोस्

* अक्टोबर क्रान्ति

## सन्दर्भ सामग्रीहरू
# आकिता

**अकिता प्रदेश** (जापानीः 秋田県, अङ्रेजीः Akita-ken) जापानको एक प्रदेश हो। यसको भौगोलिक क्षेत्रफल ११,६३७ km2 रहेको छ। अकिता प्रदेशको उत्तरमा आओमोरी, पूर्वमा इवाते, दक्षिणपूर्वमा मियागी र दक्षिणमा यामागाता प्रदेश रहेको छन्। अकिता शहर अकिता प्रदेशको सबैभन्दा ठूलो शहर हो।

## इतिहास

प्राचीनकालमा अकितका मानिसहरू शिकारी थिए र मुख्यतया घुमन्ते जीवन बिताउथे। सन् ६०० सम्म आकिता क्षेत्र जापानी समाज भन्दा धेरै हदसम्म अलग्गै रहेको थियो। ६५८ मा आबे नो हिराफुले मोगामी नदीमा किल्ला स्थापना गरे र यस क्षेत्रमा जापानी आधिपत्य कायम गरे। १८७१ मा हालको आकिता प्रदेशको स्थापना भएको थियो।

## जनसंख्या

२०२३को गणना अनुसार यहाँको जनसङ्ख्याको ९१५,६९१ थियो।

## यो पनि हेर्नुहोस‍‍

* जापानका प्रदेशहरू

## सन्दर्भ सामाग्री